《十日早朝寒甚》
明代·陆深

寒重春犹勒，风回雪未消。旂常悬日月，殿阁迥云霄。

卿相恭寅协，君王视早朝。天颜殊有喜，胪唱飏箫韶。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。